**Ministru kabineta rīkojuma projekta**

**„****Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Deklarācijas par Māra Kučinska vadītā Ministru kabineta iecerēto darbību 64. punkts: „Sekmēsim valsts konkurētspēju un ilgtspējīgu attīstību, īstenosim efektīvu un vienotu ārējo ekonomisko politiku. Aizstāvēsim ārējās ekonomiskās intereses un aktīvi atbalstīsim Latvijas uzņēmumu nostiprināšanos gan tradicionālajās partnervalstīs, gan arī jaunajos eksporta tirgos, veidojot ciešākas attiecības ar jaunajiem ekonomiskās izaugsmes līderiem.”2) Latvijas Republikas valdības un Gruzijas valdības ekonomiskās, rūpnieciskās, zinātniskās un tehniskās sadarbības līguma 5.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2005.gada 5.oktobrī Tbilisi (Gruzija) tika parakstīts Latvijas Republikas valdības un Gruzijas valdības ekonomiskās, rūpnieciskās, zinātniskās un tehniskās sadarbības līgums (turpmāk – Līgums), spēkā no 2005.gada 24.novembra.Sekmīgas Līguma īstenošanas nodrošināšanai tā ietvaros tika izveidota Latvijas Republikas un Gruzijas Starpvaldību komisija ekonomiskās, rūpnieciskās, zinātniskās un tehniskās sadarbības jautājumos (turpmāk – SVK). Iepriekšējā Latvijas – Gruzijas SVK sēde notika 2015.gada 7.-8.decembrī Tbilisi (Gruzija). Gatavojoties trešajai Latvijas – Gruzijas SVK sēdei, Ekonomikas ministrija lūdza citas iesaistītās institūcijas sniegt informāciju par nepieciešamajiem grozījumiem vai papildinājumiem Latvijas Republikas pārstāvju grupā.Šobrīd spēkā ir SVK Latvijas Republikas pārstāvju grupas sastāvs, kas ir izveidots un apstiprināts ar Ministru kabineta 2015.gada 2.decembra rīkojumu Nr. 765 „Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos”. Tomēr, ņemot vērā, ka vairāku ministriju personālsastāvā vai personāla amatos ir notikušas izmaiņas, Ekonomikas ministrija ir izstrādājusi jaunu Ministru kabineta rīkojuma projektu, ar kuru tiks atjaunots Latvijas pārstāvju grupas sastāvs SVK ietvaros. Ar šo rīkojumu par Latvijas pārstāvju grupas vadītāju tiks apstiprināts Ministru prezidenta biedrs, ekonomikas ministrs A.Ašeradens un par viņa vietnieku – Ekonomikas ministrijas valsts sekretārs J.Stinka. SVK sekretariāta funkcijas no Latvijas puses nodrošina Ekonomikas ministrija. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecīgo ministriju amatpersonas, kuras tiek deleģētas darbam Latvijas pārstāvju darba grupā SVK ietvaros. Ministru kabineta rīkojuma projekts skar tikai valsts pārvaldes iestādes, līdz ar to sabiedrības pārstāvji netika iesaistīti tā izstrādē. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Ministru kabineta rīkojuma projekta 2.punkts paredz, ka pārstāvju grupas vadītājam ir tiesības apstiprināt pārstāvjus darbam apakškomitejās un darba grupās. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ar Ministru kabineta rīkojuma projekta „Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos” apstiprināšanu spēku zaudēs Ministru kabineta 2015.gada 2.decembra rīkojums Nr. 765 “Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos” (Latvijas Vēstnesis, 2015, 238. nr.). |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Latvijas Republikas pārstāvju grupa Latvijas - Gruzijas SVK ir izveidota saskaņā ar 2005.gada 5.oktobrī Tbilisi (Gruzija) parakstītā Latvijas Republikas valdības un Gruzijas valdības ekonomiskās, rūpnieciskās, zinātniskās un tehniskās sadarbības līguma 5.pantu. |
| 3. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Izglītības un zinātnes ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija.  |
| 2. | Projekta izpildes ietekme uz pārvaldes funkcijām, un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nerada ietekmi uz pārvaldes funkcijām un institucionālo struktūru.Jaunas institūcijas netiks izveidotas, esošās institūcijas netiks likvidētas vai reorganizētas. |
| 3. | Cita informācija | Nav. |

*Anotācijas III sadaļa, V sadaļas 1. un 2. tabula un VI sadaļa* – *projekts šīs jomas neskar.*

Ministru prezidenta biedrs,

ekonomikas ministrs A. Ašeradens

Vīza: Valsts sekretārs J.Stinka

06.03.2017 16:19

659

D.Šikova

67013202, Dace.Sikova@em.gov.lv